En el marc del Pla especial per a emergències aeronàutiques de Catalunya (AEROCAT), el maig de 2018 es va fer un simulacre d'emergència aeronàutica als voltants de l'Aeroport Josep Tarradellas Barcelona – El Prat.
El desenvolupament de les actuacions va tenir lloc a les instal·lacions de l'Aeroport i als espais cedits per l'Ajuntament del Prat de Llobregat i la companyia aèria Vueling.
Aprofitant l'experiència, es presenten aquestes jornades de transferència del coneixement extret d'aquest simulacre entre tots els serveis d'emergència implicats, tant externs, de les administracions públiques, com interns de les mateixes instal·lacions de l'Aeroport i de la companyia aèria.
Les jornades s'han organitzat en dos dies i els blocs en què s'estructuren estan relacionats amb les diferents àrees on es va desenvolupar l'escenari treballat en el simulacre.
Atès que es vol recollir la visió global de la gestió d'una emergència aeronàutica i el retorn de l'experiència viscuda pels operatius que van participar-hi activament, per a cada àrea de treball s'ha definit una exposició de caire més teòric amb una posterior taula de discussió sobre els aspectes més rellevants que es van detectar durant la gestió de l'emergència simulada.
Destinataris: personal de les instal·lacions aeroportuàries i companyies aèries, intervinents en una emergència aeronàutica, organismes inclosos a l'AEROCAT, representants dels municipis afectats i figurants que van participar en el simulacre del 2018.
Dates: dimarts 8 i dimecres 9 d'octubre
Lloc: auditori de l'Institut de Seguretat Pública de Catalunya (edifici B)
La Direcció General de Protecció Civil, juntament amb el Col·legi d'Enginyers Graduats i Enginyers Tècnics Industrials de Barcelona, organitza una jornada sobre Emergències per ventades fortes.
La jornada tindrà lloc el proper 21 de novembre a la seu del Col·legi (Consell de Cent, 365).
Objectius: Incorporar les lliçons apreses en emergències a la planificació municipal i tenir presents els consells i recomanacions de casos singulars ja succeïts en àmbits com els de la comunicació a la població, elements vulnerables, accions en prealerta, actuacions urgents, etc.
Destinataris: tècnics i tècniques municipals i comarcals de Protecció Civil, tècnics i tècniques de la Direcció General de Protecció Civil i professionals relacionats amb la valoració del risc i de les emergències.
Lloc: sala d'actes del Col·legi d'Enginyers Graduats i Enginyers Tècnics Industrials de Barcelona.
Per tal de formalitzar la inscripció, heu d'accedir a l'enllaç que trobareu a Informació relacionada.
Després de registrar-vos, heu de triar l'oferta formativa a la qual us voleu inscriure, en aquest cas Emergències per ventades fortes.
Altres: La jornada s'emetrà també per reproducció en línia.
Les conferències es podran seguir des de dispositiu tant fix com mòbil.
Per veure la reproducció en línia no cal inscripció prèvia.
Fa 10 a nys que es va realitzar la primera prova de sirenes de risc químic.
En aquests darrers anys, l'avenç de les tecnologies ha comportat canvis importants en la comunicació i en la difusió del risc.
És per aquest motiu que ara és hora d'aturar-nos, fer balanç i establir els nous eixos de futur.
Aquesta jornada pretén buscar noves estratègies i fórmules per tal que la informació arribi a la població de manera més eficaç.
Destinataris: Personal tècnic de les diferents administracions públiques de Catalunya, càrrecs electes, cossos operatius i professionals dels diversos àmbits afectats pel risc químic.
Per inscriure's a la jornada cal enviar un correu electrònic amb el nom, cognoms, municipi, càrrec, telèfon i correu electrònic de contacte.
El termini d'inscripció a la jornada finalitza el 24 de març de 2017.
Diploma: Un cop finalitzada la jornada s'entregarà un certificat d'assistència a tots els assistents.
Altres: La jornada s'emet per elPratTv i en streaming.